  Анжелика Тихонова корреспондент Удмуртиын школа хоръёслэн «Поют дети России» огъяросси фестивальзылэн улосвыл люкетаз 105 кырӟась пиналъёс пыриськизы. Со сярысь элькунысь дышетонъя но тодосъя министерстволэн пресс-службаез ивортӥз. Конкурс заочной амалэн ортчиз. Котькуд коллектив кӧня ке пӧртэм произведение быдэстӥз: калык кырӟан яке выльдэм калык кырӟан, кунысьтымы классик-крезьгурчилэсь гожтэмзэ (одӥгзэ - a cappella). Ӧнерлыко жюриен Россиысь но Удмуртиысь искусство удысысь дано ужась, хормейстер Валерий Митрофанов кивалтӥз. Кырӟасьёсты элькунысь лулчеберет удысын ужасьёс но хормейстеръёс дунъязы.  Ужрадын вормиз но фестивальлэн округъя люкетаз мыныны луонлык басьтӥз Ижкарысь 54 номеро шор ёзо школаысь «Тюрагай» коллектив (кивалтӥсез Анна Куксенок). 2-тӥ степенё лауреат нимез Ижкарысь «Школа 30» естественно-гуманитарной лицейысь нылъёслэн «Подснежники» хорзылы сётӥзы (кивалтӥсьсы Вера Кулагина). Фестивальлэн дипломантэз Вотка ёросысь Гавриловка школаысь хор луиз (кивалтӥсез Сергей Шутов).  Фестивальлэн округъя люкетэз 31-тӥ пӧсьтолэзёзь кыстӥськоз. Нош финалзэ «Артек» лагерьын туэ сӥзьыл радъяны медо.  Тодэ вайытом, Ижкарын «Тангыра» фестивале фолк-рок быдэстӥсьёсты возьмало. Тегъёс: Лулчеберет Ижкар нылпиос Удмуртия фестиваль кырӟан  